Lav et referat af nedenstående tekst:

Tekst:
Den bilist, der fredag morgen omkring klokken 06:00 påkørte en 75-årig mandlig cyklist på Boldrupvej uden for Aalestrup og efterfølgende kørte fra stedet uden at stoppe, er stadig ikke fundet. Det oplyser Nordjyllands Politi. Flugtbilisten ramte den 75-årige bagfra, da han kørte ud af Aalestrup med retning mod øst. Cyklisten slap fra ulykken med skader på benet. Efter påkørslen efterlyste politiet vidner, der kunne have set flugtbilisten enten lige før eller lige efter ulykken, men indtil videre har politiet kun været i kontakt med et enkelt vidne. - Der er en, som er kommet kørende i modsatte retning mod vest, som har set en bil komme kørende med høj fart og lige efter har spottet den 75-årige i vejkanten, siger politikommissær Mikkel Mitchell fra Nordjyllands Politi. Biltypen er identificeret Efterforskningen af ulykken har vist, at det med al sandsynlighed er en Mazda 3 fra 2018 eller tidligere, som har ramt den 75-årige cyklist. - Vi fandt et sidespejl på stedet og kontaktede derfor en bilforhandler, som bekræftede, at det var fra en bil af den type, siger politikommissæren. Derfor hører politiet meget gerne fra vidner, der har kendskab til en mørk lidt ældre Mazda 3, der mangler højre sidespejl, eller som har set en sådan bil i området omkring klokken 06.00 fredag morgen. Politiet kan kontaktes på 114.

Referat:
Politiet efterlyser fortsat vidner, der kan føre til anholdelse af flugtbilisten, der fredag påkørte en 75-årig mand nær Aalestrup.